Diari Oficial de la Generalitat Valenciana


Sumari del DOGV 6824, del 23-07-2012 (2012/7293)

DECRET 117/2012, de 20 de juliol, del Consell, pel qual es modifica l'article 25 i se suprimix l'article 26 del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2012/07/20/117/dof/vci/html**

### Dades del document

Número de DOGV
:   6824

Data del DOGV
:   23-07-2012

Secció del DOGV
:   I. DISPOSICIONS GENERALS

Número del document
:   2012/7293


Data del document
:   20-07-2012

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Govern Valencià
    * Conselleria de Turisme, Cultura i Esport
    * reglament intern
    * administració regional
    * legislació

DECRET 117/2012, de 20 de juliol, del Consell, pel qual es modifica l'article 25 i se suprimix l'article 26 del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat. [2012/7293]  
PREÀMBUL   
  
Pel Decret 75/2011, de 24 de juny, del Consell, es va establir l'estructura orgànica bàsica de la Presidència i de les conselleries de la Generalitat. En el seu títol X s'establixen els òrgans superiors dependents de la Conselleria de Turisme, Cultura i Esport, les funcions que tenen atribuïdes i els òrgans directius adscrits a les mencionades secretaries autonòmiques.  
D'altra banda, pel Decret 8/2012, de 19 de juliol, del president de la Generalitat, s'ha modificat el Decret 5/2011, de 21 de juny, del president de la Generalitat, pel qual es determinen les conselleries en què s'organitza l'Administració de la Generalitat. Concretament, s'ha modificat el seu article 11 establint una única secretaria autonòmica com a òrgan superior dependent de la Conselleria de Turisme, Cultura i Esport.  
  
Partint de l'anterior, s'entén pertinent modificar l'estructura orgànica bàsica de la Presidència i de les conselleries de la Generalitat per a adaptar-la al Decret 8/2012, de 19 de juliol, del president de la Generalitat, agrupant tres dels òrgans directius de la Conselleria de Turisme, Cultura i Esport en una única secretaria autonòmica, i fent dependre directament de la persona titular de l'esmentat departament la Direcció General de Projectes Estratègics.  
Als mencionats efectes, es fa necessari modificar l'article 25 del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat, i suprimir l'article 26 de la mencionada norma organitzativa.  
  
En virtut d'això, i fent ús de les atribucions conferides en l'article 64 de la Llei del Consell, a proposta del president de la Generalitat i amb la deliberació prèvia del Consell, en la reunió del dia 20 de juliol de 2012,   
  
  
DECRETE  
  
Article únic. Modificació del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat  
Es modifica l'article 25 i se suprimix l'article 26 del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat, la redacció del qual s'inserix en l'annex del present decret.  
  
  
DISPOSICIÓ FINAL  
  
Única. Entrada en vigor   
Este decret entrarà en vigor l'endemà de la seua publicació en el Diari Oficial de la Comunitat Valenciana.  
  
Altea, 20 de juliol de 2012  
  
El president de la Generalitat,  
ALBERTO FABRA PART  
  
  
  
ANNEX  
  
Nova redacció de l'article 25 del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat.   
  
Article 25. De la Secretaria Autonòmica de Turisme, Cultura i Esport, i de la Direcció General de Projectes Estratègics  
1. La Secretaria Autonòmica de Turisme, Cultura i Esport assumix les funcions establides en l'article 68 de la Llei del Consell en matèria de política turística, control i supervisió de l'activitat i funcionament de l'Agència Valenciana del Turisme, proposta i execució de la política cultural relativa a teatre, música, cine, exposicions i museus; llibre, biblioteques, arxius, patrimoni cultural valencià, política lingüística, esport, traducció i correcció de textos. S'exceptuen les funcions relatives a bandes de música, societats musicals i pilota valenciana.  
  
2. De la Secretaria Autonòmica de Turisme, Cultura i Esport depenen els òrgans directius següents:  
a) Direcció General de Turisme.  
Tindrà les funcions en matèria de turisme, ecoturisme i turisme cultural i esportiu.  
b) Direcció General de Patrimoni Cultural.  
Assumix les funcions en matèria de conservació, protecció, enriquiment, restauració i difusió del patrimoni cultural valencià, tant moble com immoble, museus, polítiques de foment del llibre i la lectura, patrimoni bibliogràfic, gestió de biblioteques, arxius, suport tècnic i promoció cultural, així com política lingüística, traducció i correcció de textos.  
c) Direcció General de l'Esport.  
Assumix les funcions en matèria de foment i promoció de l'activitat esportiva, dinamització de la pràctica esportiva ciutadana, relació i col·laboració amb les entitats i organismes esportius, cooperació amb entitats privades que fomenten l'esport i coordinació d'esdeveniments de caràcter esportiu organitzats per la Generalitat.  
3. Depenent directament de la persona titular de la Conselleria de Turisme, Cultura i Esport s'adscriu, com a òrgan directiu, la Direcció General de Projectes Estratègics, que assumix les funcions en matèria de coordinació d'esdeveniments estratègics i grans projectes culturals, esportius o socials.


Còpia Permalink ELI